BMW

La BMW (acrònim ëd Bayerische Motoren Werke, Fàbrica Bavarèisa ëd Motor) a l’é na meison viturìstica e ëd mòto alman-a e soa sede a l’é a Mùnich ant lë stat alman ëd Baviera.

A la BMW a aparten-o ëdcò le marche Mini e Rolls Royce.

 Stòria 

La fàbrica a l’é nàita ai 21 luj 1917 ‘me Bayerische Motoren Werke GmbH davzin al reopòrt militar d'Oberwiesenfeld ëd Mùnich për la fabricassion sota licensa ëd motor d’avion Daimler-Benz.

Apress la fin dla prima guèra mondial, dël 1919, la fàbrica a l'ha ancaminà la produssion ëd mòto.

Dël 1929 la fàbrica a l'ha ancaminà la produssion ëd viture con la marca BMW: an prinsipi con un model utilitari basà ansima na vitura anglèisa, la Austin Seven, apress, dël 1932, la produssion a së sposta vers dij modej pì grand dont la BMW 320 e 326.

Categorìa:Meison viturìstiche alman-e
Categorìa:Mùnich